open-index/open-wikipedia-markdown huggingface dataset:
Virpi Eroma

**Virpi Eroma** (s. 2. helmikuuta 1981 Kotka) on suomalainen lauluntekijä ja laulaja. Hän on tehnyt yhteistyötä useiden suomalaisten artistien ja tekstintekijöiden, muun muassa Maija Vilkkumaan, PMMP:n, Mariskan ja Tuure Kilpeläisen kanssa, sekä julkaissut kaksi Sony Musicin julkaisemaa albumia perustamansa lauluyhtye Viiden kanssa.. Oman bändinsä lisäksi hän on tehnyt materiaalia monille lauluyhtyeille ja kuoroille (muun muassa Rajaton, Ylioppilaskunnan Laulajat, Philomela ja Grex Musicus) sekä Kuorosotaan, Kuopion kaupunginorkesterille ja Paula Koivuniemelle.

Eroma on valmistunut säveltäjä-sovittajaksi (Metropolia, pop&jazz-musiikin koulutusohjelma) keväällä 2012. Hän on lisäksi oikeustieteen ylioppilas, mutta siirtyi musiikkiin. Keväällä 2013 Eroma aloitti Tapiolan kuoron toiminnanjohtajana ja maaliskuussa 2015 hänet valittiin Suomen musiikintekijät ry:n (ent. Elvis ry) hallitukseen. Eroma on ollut myös musiikkikustantamo Hög Publishingin Head of Creative.

Virpi Eroma on valmistellut soolomateriaaliaan syksystä 2016 lähtien ja julkaisi debyyttisinglensä "Kolmesataa" 7.11.2018 artistinimellä Eroma. Samalla hän julkaisi YouTube-kanavallaan 8-osaisen dokumentin matkastaan kohti ensimmäistä soolojulkaisua. Eroman debyyttisingle "Kolmesataa" lisättiin Radio Suomen soittolistalle jo ennen julkaisuaan. Useiden singlejulkaisujen jälkeen Eroma julkaisi debyyttialbuminsa "Kahenlaisii kuvia" vuonna 2022 sekä uuden "Halleluja"-singlen vuonna 2024. 

## Diskografia
### Albumit
* Kahenlaisii kuvia (2022)

### Singlet

* Kolmesataa (2018)
* Poispoispois (2019)
* Jallu puhuu (2019)
* Tyhjään kotiin (2019)
* Kolmesataa Juhlaversio (2020)
* Huomenta maailma (2021)
* Tuhat kilometrii (2021)
* Uusii kuvii (2021)
* Kahenlaisii kuvia (2022)
* Halleluja (2024 Maija Kauhasen kanssa)
* Kesä on kielletty (2025)

## Lähteet

## Aiheesta muualla
* Eroma Instagramissa
PAN Vision

**PAN Vision AB** tai *PAN Vision Group* on pohjoismaalainen yhtiö, joka julkaisee ja levittää tietokonepelejä ja ohjelmistoja. Se muodostui vuonna 2001, kun PAN Interactive, Vision Park, IQ Media Nordic, Young Genius ja Elävät Kirjat (Levande Böcker) sulautuivat yhteen. Vuonna 2004 se hankki itselleen BJ Electronicsin Norjassa ja Toptronics Oy:n, jolla on toimintaa Suomessa, Ruotsissa ja Tanskassa. Yritys toimii Suomessa nimellä **PAN Vision Finland Oy**. Yhtiö myös aiemmin valmisti ja jakeli elokuvia ja televisio-ohjelmia yrityksensä PAN Vision Publishing Oy kautta, mutta tämä toiminta siirtyi 7. syyskuuta 2011 Scanbox Entertainmentille. Myynnin jälkeen PAN Vision keskittyi tietokoneohjelmistojen julkaisemiseen ja levittämiseen.
Ullångerin kirkko

**Ullångerin kirkko** () on kirkkorakennus, joka sijaitsee Ruotsissa Kramforsin kunnassa. Kirkon pohjana on keskiaikainen suurimmaksi osaksi 1200-luvulla rakennettu harmaakivikirkko.

Kirkko oli aluksi suorakulmainen eikä siinä ollut erityistä kuoria tai tornia. Vuoteen 1750 asti kirkon ulkoseinät olivat rappaamattomat. Vuonna 1751 tehtiin tähtiholvi keskilaivan päälle, rapattiin kirkko sisäpuolelta ja koristeltiin Raamattu-aiheisilla katto- ja seinämaalauksilla. Vuonna 1754 kirkkoon rakennettiin sipulikupolinen kellotapuli.

Vuosina 1907–1909 tehtiin suuri laajennus kirkkoon: siitä tuli ristikirkko uusgoottilaiseen tyyliin arkkitehti G. Hermanssonin suunnitelmien mukaan. Kirkkoon tehtiin 39,5 metriä korkea torni ja kaksi sivulaivaa. Kellotapuli lahjoitettiin vuonna 1910 Lääninmuseolle Härnösandiin, kun kirkkoon oli rakennettu torni.

Vuonna 1935 kirkkoa restauroitiin ja sinne rakennettiin lämpöjärjestelmä sekä kaste- ja vihkikappeli. Varhaiselta 1600-luvulta peräisin olevaan saarnastuoliin asennettiin katto takaisin. Holvit ja seinät puhdistettiin ja kalkittiin valkoisiksi, jolloin maalaukset katosivat. Kirkkoa restauroitiin sisä- ja ulkopuolelta vuosina 1973–1974, jolloin lattia uusittiin, rakennettiin sähkölämmitys, laitettiin sähkövalo suuriin kattokruunuihin ja laajennettiin sakaristoa.

## Lähteet
* Ullångers församling: Ullångers kyrka
Domenico Berardi

**Domenico Berardi** (s. 1. elokuuta 1994 Cariati) on italialainen jalkapalloilija, joka edustaa Serie A:ssa pelaavaa Sassuoloa. Berardi on pelipaikaltaan laitahyökkääjä. Hänet tunnetaan temperamenttisena pelaajana. Hän on Euroopan-mestari vuodelta 2021.

## Ura
### Seurajoukkueura
Berardin kasvattajaseura on Sassuolo. Hän teki debyyttinsä Serie B:ssä elokuussa 2012. Serie B -kauden 2012–2013 aikana Berardi teki 37 pelaamassaan pelissä yksitoista maalia ja Sassuolon noustua ensimmäistä kertaa pääsarjaan kauden päätyttyä Berardi valittiin Serie B:n kauden pelaajaksi. Italian suurseura Juventus osti kauden jälkeen Berardin pelioikeudet mutta hän pelasi kauden 2013–2014 kuitenkin Serie A:n debyyttiseurassa Sassuolossa, jota monet olivat sanoneet ennen kautta jo varmaksi putoajaksi. Berardi teki kauden aikana 29 ottelussa 16 maalia ja Sassuolo välttyi putoamiselta. Hän teki toisella lainakaudellaan 15 maalia 32 Serie A -ottelussa. Kesällä 2015 Sassuolo osti Berardin takaisin omistukseensa. Tämän jälkeen hän on kausittain tehnyt Serie A:ssa seitsemän, viisi, neljä, kahdeksan, 14, 17, 15 ja 12 maalia. Hän teki tammikuussa 2014 kotiottelussa AC Milania vastaan neljä maalia Sassuolon voittaessa 4–3. Sen lisäksi hän on tehnyt Serie A:ssa neljä muuta hattutemppua, joista yhden toukokuussa 2015 jälleen AC Milania vastaan (Sassuolo voitti tuon ottelun 3–2) sekä kaksi Sampdoriaa ja yhden Fiorentinaa vastaan. Kaikkiaan hän on 23. marraskuuta 2023 mennessä pelannut Sassuolossa 307 Serie A-ottelua, joissa hän on tehnyt 118 maaia ja antanut 82 maalisyöttöä. Eurooppa-liigan karsinnoissa hän on pelannut neljä ottelua ja tehnyt viisi maalia.

### Maajoukkueura
Berardi on edustanut Italiaa sekä alle 19- että alle 21-vuotiaiden maajoukkueissa. Hän kuului Italian joukkueeseen vuoden 2015 alle 21-vuotiaiden EM-kilpailuissa. Italian A-maajoukkueessa hän pelasi ensimmäisen ottelunsa kesäkuussa 2018 Ranskaa vastaan. Vuoden 2018 aikana hän pelasi viisi maaottelua. Hän palasi maajoukkueeseen lokakuussa 2020 ja on pelannut kaikkiaan 28 maaottelua. Hän teki maalin lokakuussa 2020 Moldovaa, marraskuussa 2020 Puolaa ja Bosnia ja Hertsegovinaa, maaliskuussa 2021 Pohjois-Irlantia, kesäkuussa 2021 Tšekkiä ja lokakuussa 2021 Belgiaa vastaan sekä kaksi maalia Maltaa vastaan lokakuussa 2023. Kesän 2021 EM-kilpailuissa hän pelasi avauskokoonpanossa kahdessa ensimmäisessä alkulohko-ottelussa ja syötti molemmissa yhden Italian kolmesta maalista. Hän pelasi avauksessa myös neljännesvälieräottelussa sekä tuli vaihdosta kentälle puolivälierässä, välierässä ja loppuottelussa, jonka rangaistuspotkukilpalussa hän onnistui ensimmäisenä laukojana maalinteossa. Italia voitti lopulta mestaruuden.

## Lähteet
* 

### Viitteet
Aki Hintsa

**Aki Asseri Hintsa** (11. syyskuuta 1958 Soini – 15. marraskuuta 2016) oli suomalainen traumatologiaan erikoistunut urheilulääkäri ja ortopedi. Hän oli 11 kautta Formula 1 -sarjan varikkolääkärinä. Esimerkiksi vuosina 2008–2013 Hintsa työskenteli McLarenin lääkärinä, kunnes lopetti F1-lääkäriuransa vuoden 2013 Brasilian Grand Prixiin.

Hintsa toimi formula-lääkäriuransa lisäksi Suomen Olympiakomitean lääkärinä ja lähetyslääkärinä 1990-luvun lopulla Etiopiassa. 1980-luvulla hän toimi Seinäjoen Maila-Jussien joukkuelääkärinä aina mestaruusvuosien aikana. Hän asui vuoden 2013 lopulla Genevessä, jossa hänellä oli oma erikoisklinikka.

Hintsa kuoli syöpään sairastettuaan sitä pitkään, ja hänet haudattiin Ähtäriin. Hautajaisiin osallistui muun muassa Hintsan läheinen ystävä, Formula 1 -sarjan maailmanmestari Lewis Hamilton.

Hintsan tyttäriä ovat Lotta ja Annastiina Hintsa.

## Lähteet

## Kirjallisuutta
* 

## Aiheesta muualla
* Aki Hintsan muistokirjoitus Helsingin Sanomissa
Olsforsin kirkko

**Olsforsin kirkko** () on Ruotsissa Bollebygdin kunnan Olsforsissa sijaitseva kirkkorakennus. Kirkko vihittiin käyttöön vuonna 1916. Se on remontoitu perusteellisesti 1973, jolloin esimerkiksi lyhennettiin penkkejä siten, että saatiin sivukäytävät. 

Alttaritaulun on maalannut John Hedaeus ja siihen on kuvattu Jeesus neljän evankelistan kanssa. Aluksi se oli maalattu vesiväreillä paperille, mutta konservaattori Torbjörn Engblad teki 1930-luvulla uudelleenvärityksen öljyllä levylle. 

Kirkon 13-äänikertaiset urut on rakennettu Göteborgissa vuonna 1970.

## Lähteet

## Aiheesta muualla

* Bebyggelseregistret
Dušan Popov

**Dušan "Dusko" Popov** (Душан "Душко" Попов; 10. heinäkuuta 1912 Titel&nbsp;– 10. elokuuta 1981) oli jugoslavialainen kaksoisagentti toisen maailmansodan aikana. Hän työskenteli brittien tiedustelupalvelu MI5:lle koodinimellä *Tricycle* ja saksalaisten Abwehrille koodinimellä *Ivan*. Popovia on sanottu tosielämän James Bondiksi.

Popov oli lähtöisin varakkaasta serbiperheestä ja hän sai hyvän koulutuksen. Perhe asui Dubrovnikissa. Hän puhui sujuvaa saksaa opiskeltuaan useita vuosia Freiburgissa. Natsi-Saksan Abwehr palkkasi hänet 10. elokuuta 1941 ja lähetti hänet pian Yhdysvaltoihin tietämättä, että hän työskenteli myös brittien vakoojana. Yhdysvalloissa Popov yritti antaa FBI:lle varoituksen Pearl Harborin hyökkäyksestä, mutta häntä ei uskottu.

Vuonna 1943 Popov oli muutamien muiden kaksoisagenttien mukana keskeisesti mukana Operaatio Fortitude -nimisessä liittoutuneiden operaatiossa, jolla yritettiin saada saksalaiset uskomaan, että tuleva liittoutuneiden hyökkäys tehtäisiin Norjaan. Harhautusta pidettiin yllä vuoteen 1944 asti.
## Lähteet
Henrik Innamaa

**Henrik Innamaa (Innama, Innamo)** (k. noin 1563) oli kauppias ja Turun raatimies.  

Innamaan suku lienee tullut Turkuun Nauvon Innamosta. Asiakirjoissa hänet mainitaan 1549 kauppiaana, joka ei omistanut taloa ja joutui maksamaan ulkomaankaupasta puolet tullia. Jo kaksi vuotta myöhemmin hän kuitenkin omisti talon ja laivan ja erään tiedon mukaan hänellä olisi ollut hallussaan myös luostaritontti. Innamaa harjoitti vientiä varsinkin Lyypekkiin ja muihin saksalaisiin kaupunkeihin, liiketoiminta kasvoi Turun tultua hallintokaupungiksi Juhana-herttuan kaudella 1556. Innamaa vei tuotteita Saksaan ja oli samalla herttuan hovihankkija. Vuodesta 1558 hän toimi Turun raatimiehenä ja linnaoikeuden jäsenenä, yhtenä tehtävänään luovuttaa kaupungista kerättyjä sakkotuloja herttualle. 1562 Innamaa vei *Ursus Finlandicus* -laivan Danzigiin herttuan kosintamatkalla Puolaan ja sai palkaksi lästin rukiita. Samana vuonna hän kuljetti laivalla Danzigiin Katariina Jagellonican myötäjäiset.

Juhana-herttuan kukistuttua 1563 Innamaa joutui kuningas Eerik XIV:n kannattajien ryöstämäksi ja pahoinpitelemäksi, hänen talonsa vallattiin ja hänet tiettävästi mestattiin. Hänen leskensä Valpuri Innamaa (k. noin 1602) säilytti kuitenkin henkensä, vaurastui kauppiaana ja tilanomistajana ja oli vielä kolme kertaa naimisissa.   

## Lähteet
Dursun Ali Eğribaş

**Dursun Ali Eğribaş** (1933 Rize – elokuu 2014 Istanbul) oli turkkilainen kreikkalais-roomalaisen tyylin painija ja olympiamitalisti.

Kreikkalais-roomalaisessa painissa 52 kilogramman painoluokassa kilpaillut Eğribaş voitti olympiapronssia Melbournessa 1956. Hän saavutti myös painoluokkansa sarjavoiton vuoden 1959 Välimeren kisoissa.

Eğribaşin kuolemasta uutisoitiin 23. elokuuta 2014. Hän kuoli 81-vuotiaana Istanbulissa.

## Lähteet
* Dursan Ali Eğribaş Bio, Stats and Results  Olympics at Sports-Reference.com 
* Egribas Durum Ali (TUR) iat.uni-leipzig.de 

### Viitteet
Dmitri Muserski

**Dmitri Aleksandrovitš Muserski** (, s. 29. lokakuuta 1988 Makijivka, Ukrainan SNT) on venäläinen lentopalloilija, pelipaikaltaan keskitorjuja. Seurajoukkuetasolla hän edustaa Venäjän superliigassa pelaavaa kasvattajaseuraansa Belogorie Belgorodia. 

Ukrainalaissyntyinen Muserski on 218-senttisenä yksi pisimmistä ammattilaislentopalloilijoista. Lisäksi hän kuuluu maailman parhaiden lentopalloilijoiden joukkoon

## Lähteet
Oldflån-Ansättenin luonnonsuojelualue

**Oldflån-Ansättenin luonnonsuojelualue** on suojelukohde Ruotsissa Krokomin kunnassa. Ansätten on tunturi, Oldflån ja Flån suuria suoalueita. 

Luonnonsuojelualue koostuu kahdesta suuresta suoalueesta ja niitä ympäröivistä metsistä ja tuntureista. Ansätten poikkeaa muodoltaan, geologialtaan ja ravinteikkuudeltaan muista lähialueen tuntureista, jotka ovat vähäravinteisempia ja pehmeämmin muotoutuneita. Se koostuu lähinnä emäksisistä kivilajeista, jolloin maa on ravinteikasta ja kasvillisuus monipuolista. Vuonna 2014 alueella havaittiin 205 erilaista putkilokasvilajia, esimerkiksi lapinvuokkoa, kämmeköitä ja harvinaista gullspira-kasvia. 

Lintulajisto on suoalueilla monipuolista. Flånin alueella pesii lähinnä epätavallisia rantalintuja. Suoalue on saanut suojaa myös Ramsarin sopimuksen kautta.

Koko luonnonsuojelualue on ympärivuotisesti porojen laidunnusmaata.

## Lähteet
György Grozer

**György Grozer** (tunnetaan myös nimellä **Georg Grozer**; s. 27. marraskuuta 1984 Budapest, Unkari) on unkarilaissyntyinen saksalainen lentopalloilija. Grozer voitti Saksan lentopallomaajoukkueen kanssa MM-pronssia vuonna 2014 ja Euroliigan vuonna 2009. Seuratasolla hakkurin paikalla pelaava Grozer edustaa venäläistä Belogorie Belgorodia. Seuraa hän on edustanut vuodesta 2012 asti. Belogorien kanssa Grozer on voittanut muun muassa lentopallon Mestareiden liigan kaudella 2013-2014. Hänet on valittu Euroliigan parhaaksi pistemieheksi vuonna 2008 ja seuraavana vuonna Euroliigan parhaaksi parhaaksi blokkaajaksi. Grozer on isokokoinen pelaaja, hän on 200 senttimetriä pitkä ja painaa 102 kilogrammaa.

## Lähteet

* http://www.worldofvolley.com/wov-community/players/292/gyorgy-grozer.html
Rusk (festivaali)

**Rusk**-festivaali on marraskuun lopulla vuosittain Pietarsaaressa järjestettävä musiikkifestivaali, jossa yhdistyvät korkeatasoinen kamarimusiikki ja eri taiteenalat. Yhteentörmäyksen ytimessä on kaupungin keskustassa sijaitseva Schauman-sali, mutta tapahtumat levittäytyvät myös laajemmin ympäröivään kaupunkimiljööseen. 
 
Festivaalin perustivat vuonna 2013 klarinetisti Christoffer Sundqvist ja säveltäjä Sebastian Fagerlund, jotka ovat festivaalin taiteelliset johtajat. Viikon aikana kuullaan konsertteja, joissa suomalaiset ja kansainväliset muusikot esittävät kamarimusiikin klassikkoja ja harvinaisuuksia sekä uutta musiikkia. Festivaali kutsuu vuosittain fokus-säveltäjäkseen kansainvälisen säveltäjävieraan. Säveltäjävieraiksi on kutsuttu Sebastian Fagerlund (2013) ja Daníel Bjarnason (2014). 
 
Taiteellisten johtajien mukaan "Rusk-festivaalin tavoitteena on heijastaa omaa aikaamme kaikkine muunnelmineen ja haasteineen. Se on sulatusuuni, jossa luovuus saa virrata eksoottisissa yhteyksissä vuoden pimeimpään ja koleimpaan aikaan."

## Aiheesta lisää
* Virallinen sivusto
* RUSK brings new music to the darkest time of the year (Music Finland

September 2013)
* Pietarsaareen uusi kamarimusiikkifestivaali (Helsingin Sanomat 16.9.2013)
* Ruskiga tongångar i Jakobstad (Hufvudstadsbladet 20.11.2013) 
* Jakobstad får ny festival (Yleisradio 21.11.2013)
* Rusk-festival i mörka november (canews.fi 4.10.2014)
Tarık Langat Akdağ

**Tarık Langat Akdağ** (alun perin **Patrick Kipkurui Langat**; s. 16. kesäkuuta 1988 Nandin piirikunta, Kenia) on kenialaissyntyinen turkkilainen estejuoksija. Hän on 176 senttimetriä pitkä ja painaa 60 kilogrammaa. Seuratasolla Akdağin seura on South Rift.  Hänen valmentajansa on romanialainen Carol Santa.

Langat voitti Kenian-mestaruuden 3 000 metrin estejuoksussa 2008. Hän siirtyi edustamaan Turkkia kesäkuussa 2011.

Akdağ voitti hopeaa vuoden 2012 EM-kisoista Helsingistä 3 000 metrin estejuoksusta ajalla 8.35,24. Vuoden 2012 kesäolympialaisissa Lontoossa Akdağ oli finaalissa yhdeksäs. Hän voitti samalta matkalta kultaa joukkueiden EM-kisoista 2013 Gatesheadista. Mersinin Välimeren kisoissa 2013 hän sai hopeaa ajalla 8.20,08. Saman vuoden Moskovan MM-kilpailuissa hän karsiutui alkuerissä.

Akdağ sijoittui kahdeksanneksi Zürichin EM-kilpailuissa 2014. Hän karsiutui alkuerissä Amsterdamin EM-kilpailuissa 2016, keskeytti alkueräjuoksun Rio de Janeiron olympialaisissa 2016 ja karsiutui alkuerissä Lontoon MM-kilpailuissa 2017. Berliinin EM-kilpailuissa 2018 hän keskeytti alkueräjuoksun.

Akdağ juoksi ennätyksensä 8.08,59 Shanghaissa 15. toukokuuta 2011.

## Lähteet
* 
* http://www.european-athletics.org/athletes/group=a/athlete=140278-akdag-tarik-langat/index.html
*
Harrison Reed

**Harrison James Reed** (s. 27. tammikuuta 1995 Worthing) on englantilainen jalkapalloilija, joka edustaa Englannin Valioliigassa pelaavaa Fulhamia. Reedin pelipaikka on keskikenttäpelaaja. 

Reed on Southamptonin kasvatti ja edusti seuraa vuoteen 2020 saakka pelaten tosin kolme viimeistä kautta lainasopimuksilla mestaruussarjassa Norwich Cityssä kaudella 2017–2018, Blackburn Roversissa kaudella 2018–2019 ja Fulhamissa kaudella 2019–2020. Debyytti Valioliigassa tapahtui joulukuussa 2013 Manchester Cityä vastaan kotiottelussa, kun hän tuli viimeisellä minuutilla kentälle Steven Davisin tilalle. Hän pelasi vielä kauden lopulla muutamia minuutteja kolmessa ottelussa. Kaudella 2014–2015 Reed pelasi yhdeksän valioliigaottelua. Kaudella 2015–2016 hän pääsi kentälle vain yhdessä ja seuraavalla kaudella kolmessa ottelussa. Hän sai enemmän vastuuta mestaruussarjassa. Hän pelasi Norwichissa 39 sarjaottelua, joissa hän teki yhden maalin, Blackburnissa 33 sarjaottelua, joissa hän teki kolme maalia, ja Fulhamissa 25 sarjaottelua ja kolme nousukarsintaottelua.

Reed siirtyi Fulhamin omistukseen vuonna 2020. Hän pelasi kaudella 2020–2021 Valioliigassa 31 ottelua, kaudella 2021–2022 mestaruussarjassa 39 ottelua ja kaudella 2022–2023 Valioliigassa 37 ottelua, joissa hän teki kolme maalia. Kaudella 2023–2024 hän pelasi 27 valioliigaottelua. Kaudella 2024–2025 hän pelasi Valioliigassa 12 otteluss, muttei kertaakaan avauskokoonpanossa.

Reed on pelannut Englannin alle 19- ja alle 20-vuotiaiden maajoukkueissa yhteensä toistakymmentä ottelua.

## Lähteet
*
Balanta-ganja

**Balanta-ganja** on nigeriläis-kongolainen kieli, jota puhutaan Casamancen alueella Lounais-Senegalissa. Se on läheistä sukua Guinea-Bissaussa puhutulle balanta-kentohen kielelle. Balanta-ganjaa puhuu äidinkielenään 82&nbsp;000 ihmistä.

## Lähteet
Balanta-kentohe

**Balanta-kentohe** on nigeriläis-kongolainen kieli, jota puhutaan Guinea-Bissaussa Oion, Tombalin ja Quinaran alueilla. Se on läheistä sukua Senegalissa puhutulle balanta-ganjan kielelle. Balanta-kentohea puhuu äidinkielenään 423&nbsp;000 ihmistä.

## Lähteet
Jonathan Hill

**Jonathan Hill**, *Hill of Oarefordin [[paroni]]* (s. 24. heinäkuuta 1960 Lontoo), on brittiläinen konservatiivipuolueen poliitikko. Hän toimi Euroopan unionin taloudellisesta vakaudesta vastaavana komissaarina 2014–2016.

Hill valmistui maisteriksi historiasta Cambridgen yliopiston Trinity Collegesta vuonna 1982 ja työskenteli konservatiivipuolueen tutkimusosastolla 1985–1986. Hän oli Kenneth Clarken neuvonantaja 1986–1989 ja pääministeri John Majorin poliittinen sihteeri 1992–1994. Vuosina 1994–2010 Hill toimi konsulttialalla. Hän toimi opetuksesta vastaavana ministerinä (*under-secretary*) vuosina 2010–2013 ja parlamentin ylähuoneen puheenjohtajana 2013–2014.

Hill aloitti Euroopan unionin taloudellisesta vakaudesta vastaavana komissaarina vuonna 2014. Kesäkuussa 2016 Hill ilmoitti eroavansa komissaarin tehtävästä Britannian EU-jäsenyyttä koskeneen kansanäänestyksen tuloksen vuoksi. Hänen eronsa astui voimaan 15. heinäkuuta 2016. Hillin tehtävät siirtyivät Valdis Dombrovskisille.

## Lähteet
Saksan ralli 2014

**Saksan ralli 2014** (viralliselta nimeltään **32. ADAC Rallye Deutschland 2014**) oli Rallin MM-sarjan kauden 2014 yhdeksäs osakilpailu, joka ajettiin 21. elokuuta – 24. elokuuta. Kilpailun päätukikohtana toimi tavalliseen tapaan Trier. 
Vuoden 2014 kilpailu oli järjestyksessään historian 32. Saksan ralli.

## Tapahtumia
Rallin voittajaksi ajoi Hyundain Thierry Neuville. Voitto oli ensimmäinen MM-tasolla sekä Neuvillelle, Gilsoulille ja Hyundaille. Neuville siirtyi johtoon, kun sunnuntaina sekä Jari-Matti Latvala että Kris Meeke ajoivat ulos.
Kilpailun testierikoiskokeen kolmannella ajokerralla Neuville kaatoi autonsa, joka pyörähti kuusi kertaa. Testierikoiskokeen nopein oli Latvala.

## Erikoiskokeet

Rallissa ajettiin 18 erikoiskoetta, joiden yhteispituus oli 324,31 kilometriä. EK 8 jouduttiin perumaan Sébastien Ogierin ulosajon myötä, auton tuhottua kaiteen kilpailureitin ja moottoritien välillä.

### 1. päivä

### 2. päivä

### 3. päivä

## Lopputulokset
Kilpailuun osallistui yhteensä 85 autokuntaa, joista maaliin selvisi 63.

### Power Stage
Power Stage -erikoiskokeena toimi kisan päättänyt Grafschaft 2 (19,27 km).

## Lähteet

## Aiheesta muualla

* Rally-Maps.com, erikoiskokeet kartalla
Becky G

**Becky G** (oik. **Rebbeca Marie Gomez**, s. 2. maaliskuuta 1997 Inglewood, Kalifornia) on yhdysvaltalainen laulaja ja näyttelijä.

Becky G:n isovanhemmat ovat kotoisin Jaliscosta, Meksikosta. Itse hän kasvoi Inglewoodissa Los Angelesin lähistöllä. Yhdeksänvuotiaana hän aloitti viihdeuransa esiintymällä muun muassa mainoksissa, lyhytelokuvissa ja mallina. Vuonna 2011 hän sai levytyssopimuksen, kun hänen YouTubeen lataamansa rap-esitys kiinnitti tuottaja Dr. Luken huomion. Becky G:n ensimmäinen EP-levy *[[Play It Again]]* julkaistiin heinäkuussa 2013. Levyllä vierailivat Pitbull ja will.i.am. Hänen vuonna 2014 julkaistu singlensä ”Shower” sijoittui Billboard Hot 100 -listan sijalle 16.

Näyttelijänä Becky G on esiintynyt muun muassa vierailijana *[[Empire (televisiosarja)|Empire]]*-televisiosarjan toisella tuotantokaudella 2015. Hän näytteli Triniä, keltaista Power Rangeria vuoden 2017 elokuvassa *[[Power Rangers (vuoden 2017 elokuva)|Power Rangers]]*.

## Diskografia
### Albumit
* ''Mala Santa'' (2019)
* *[[Esquemas]]* (2022)

### EP:t
* *[[Play It Again]]* (2013)

### Singlet
* ”Becky from the Block” (2013)
* ”Play It Again” (2013)
* ”Can’t Get Enough” (mukana Pitbull, 2013)
* ”Shower” (2014) 
* ”Can’t Stop Dancin’” (2014)
* ”Lovin’ So Hard” (2015)
* ”Break a Sweat” (2015)
* ”Sola” (2016)
* ”Mangú” (2016)
* ”Todo Cambio” (2017)
* ”Mayores” (mukana Bad Bunny, 2017)
* ”Sin Pijama” (mukana Natti Natasha, 2018)
* ”LBD” (2019)
* ”Green Light Go” (2019)
* ”Banana” (Anittan kanssa) (2019)
* ”La Respuesta” (Maluman kanssa) (2019)
* ”Next to You” (feat. Digital Farm Animals, Rvssian ja Davido) (2019)
* ”Que Me Baile” (ChocquibTownin kanssa) (2019)
* ”Dollar” (Myke Towers kanssa) (2019)
* ”Mueve” (feat. Gianluca Vacchi, Nacho ja MC Fioti) (2019)
* ”Secrets” (2019)
* ”Mala Santa” (2019)
* ”Perdiendo la Cabeza” (Carlos Riveran ja Pedro Capon kanssa) (2020)
* ”My Man” (2020)
* ”Otro Día Lluvioso” (feat. Juhn, Lenny Tavarez, Becky G Ft. Dalex) (2020)
* ”No Drama” (2020)
* ”Rotate” (2021)
* ”Te Va Bien” (2021)
* ”Ram Pam Pam” (2021)
* ”Fulanito” (2021)
* ”Only One” (2021)
* ”Mal de Amores” (2021)
* ”Baila Asi” (2021)
* ”Pa Mis Muchachas” (2021)
* ”Bella ciao” (2021)
* ”Mamii” (2022)
* ”No Mienten” (2022)
* ”Ya Acabó” (2022)
* ”Bailé Con Mi Ex” (2022)
* ”La Loto” (2022)
* ”Amantes” (2022)

## Lähteet

## Aiheesta muualla
* Becky G:n kotisivut
*
Perätön lausuma tuomioistuimessa

**Perätön lausuma tuomioistuimessa** tarkoittaa väärien tietojen antamista tai oikeiden tietojen salaamista ilman laillista syytä tuomioistuimessa. Rikokseksi katsottavan teon rangaistavuudella pyritään turvaamaan totuuden esilletulo oikeudenkäytössä. Suomen rikoslaissa asiaa koskevat säännökset on jaoteltu sen mukaan, tapahtuuko perätön lausuma tuomioistuimessa vai jossakin muussa viranomaismenettelyssä (perätön lausuma viranomaismenettelyssä). Rangaistus perättömästä lausumasta tuomioistuimessa on enintään kolme vuotta vankeutta.

Tässä rikoslain säännöksessä (rikoslain 15 luvun 1 pykälä eli RL 15:1) tarkoitetun teon tekopaikan tulee olla tuomioistuin, joka voi olla yleinen tuomioistuin, erityistuomioistuin, hallintotuomioistuin, Kansainvälinen rikostuomioistuin (RL 15:12a) tai eräät muut ulkomaiset tuomioistuimet (RL 15:12). Tässä pykälässä tarkoitetuksi tuomioistuimeksi ei katsota välimiesoikeuksia. Toisaalta välimiehet voivat pyytää yleistä tuomioistuinta kuulustelemaan todistajaa, asiantuntijaa tai asianosaista. Tällöin annettu perätön lausuma on tässä pykälässä tarkoitettu perätön lausuma tuomioistuimessa.

Tähän tekoon voi syyllistyä todistaja, asiantuntija, totuusvakuutuksen nojalla kuultava asianosainen ja eräät muut henkilöt. Tuomioistuimessa voidaan valan tai vakuutuksen nojalla kuulla esimerkiksi konkurssivelallista, konkurssiin asetetun kuolinpesän osakasta tai meriselityksen antajaa. Rikosasiassa syytetty ei voi syyllistyä perättömään lausumaan. Hänkään ei kuitenkaan saa antaa viranomaiselle henkilöllisyydestään vääriä tai harhaanjohtavia tietoja eikä vääristellä maksukykyään antaessaan tietoja sakotusta varten (sakkovilppi).

Todistaja syyllistyy perättömään lausumaan esimerkiksi silloin, kun hän kertoo tuomioistuimessa nähneensä rikoksen tapahtuneen, vaikka hän todellisuudessa on vain kuullut tapahtumasta. Perättömän lausuman tunnusmerkistön täyttää myös liioittelu tai yhdenkin totuudenvastaisen seikan lisääminen muuten totuudessa pysyvään kertomukseen. Totuudesta poikkeamisen vähäinen merkitys oikeudenkäynnin kannalta voi toisaalta olla rangaistusta vähentävä asia.

Perättömään lausumaan syyllistyy myös, jos tuomioistuimessa salaa oikeita tietoja ilman laillista syytä. Tällöin ei edellytetä, että oikeudessa nimenomaan kysytään jotakin seikkaa. Salaamisen tahallisuutta arvioitaessa kysymättä jättämisellä voi olla vaikutusta, koska perättömältä lausumalta edellytetään aina tahallisuutta. Oikeuden puheenjohtajan tehtäviin kuuluu muistuttaa kuultavia heidän velvollisuudestaan pysyä totuudessa ja heidän mahdollisesta oikeudesta kieltäytyä lausuman antamisesta.

Vuonna 2003 tuli voimaan säännös todistajan ja muidenkin henkilöiden kuulemisesta oikeudessa videoyhteyden välityksellä. Tällaisessa etäkuulustelussa henkilön oikeudet ja velvollisuudet ovat samat kuin tuomioistuimessa läsnä olevalla henkilöllä eli häneen sovelletaan myös säännöksiä perättömästä lausumasta tuomioistuimessa.

## Lähteet
Johan Öhman

**Johan Öhman** (1785–18??) oli suomalainen Kristiinan&shy;kaupungista kotoisin ollut merimies, joka myöhemmin toimi **Mohammed al-Swid** -nimisenä Tripolin barbareski&shy;merirosvo&shy;sulttaanin neuvon&shy;antajana yli 20 vuotta.

Öhman palveli laivapoikana aluksella, joka kaapattiin Välimerellä Tripoliin. Hän kääntyi 12-vuotiaana 1797 islamin uskoon ja otti nimekseen Mohammed al-Swid (suom. *ruotsalainen*). Öhman oli Tripolin sulttaanin neuvonantajana aina vuoden 1820 paikkeille, mutta hänen myöhemmistä elämänvaiheistaan ei ole tietoa.

## Tripolin-aika tarkemmin
Merirosvous oli Välimerellä yleistä 1700-luvulla, ja sitä tehtiin usein Välimeren eteläpuolen hallitsijoiden luvalla tai jopa toimeksiannosta. Ruotsista oli vuonna 1797 lähetetty fregatti *Thetis* ja kaksi muuta alusta Välimerelle selvittämään ruotsalaisten erimielisyyksiä Tunisian ja Tripolin kanssa ja vapauttamaan merirosvojen ottamia ruotsalaisvankeja. *Thetis* saapui Tripoliin kesäkuussa 1798 ja sen miehistö löysi vangittuina yhteensä 75 ruotsalaista, vuotta aiemmin kaapattujen neljän ruotsalaisen ja kahden suomalaislaivan miehistöt. Suomalaiskapteenit olivat vaasalainen Olaus Stänken ja porilainen Anders Öhman. Muslimeiksi kääntyneitä vankeja ei voinut vapauttaa, koska muslimit eivät saaneet lähteä maasta. Heitä olivat kolme poikaa: Johan Öhmanin lisäksi Uddevallasta lähteneen aluksen kaksi laivapoikaa. Ruotsalaispojat eivät edenneet uudessa kotimaassaan juoppoutensa takia, mutta suomalainen Öhman otettiin kasvatettavaksi yhdessä viittä vuotta nuoremman Muhammedin kanssa, joka oli sulttaanin suosikkipoika. Öhman kohosi mamelukiksi eli sotilasorjaksi, kunnes pakeni isäntänsä oikkuja ja poistui maasta vuonna 1820.

## Lähteet
* 
* 

### Viitteet
Donau

**Donau** oli saksalaisen autonvalmistaja DKW:n Suomessa käyttämä automerkki 1950-luvulta vuoden 1960 loppuun. Donau-automerkkiä käytettiin vain Suomen automarkkinoilla. Muissa maissa DKW:t myytiin joko DKW-merkkisinä tai Auto Unioneina.  

Syy ainutlaatuiseen merkkiin Suomen markkinoilla oli DKW:n edellisessä toimintansa lopettaneessa maahantuojassa, joka yhä piti DKW:n myyntioikeudet itsellään. Vuodesta 1956 merkin edustajana toiminut Sisun valmistaja Oy Suomen Autoteollisuus Ab ei suostunut maksamaan edeltäjänsä vaatimaa hintaa DKW-nimen käyttöoikeudesta. Saksalainen valmistaja toivoi kuitenkin, että DKW-nimeä käytettäisiin myös Suomen markkinoilla. Niinpä vuonna 1960 uusi maahantuoja Veho osti DKW-nimen oikeudet ja myi DKW-autoja 1. tammikuuta 1961 alkaen samalla nimellä kuin muuallakin Euroopassa. Vuoden 1961 alussa auton maahantuoja aloitti mainoskampanjan iskulauseella ”DKW on taas DKW Suomessakin”, esimerkiksi Tekniikan Maailma -lehdessä 2/1961 sivulla 55.

Kaikki Suomessa myydyt Donaut olivat etuvetoisia, ja niissä oli vesijäähdytteinen kaksitahtinen kolmisylinterinen rivimoottori.

Tekniikan Maailmassa numero 8/1955 esiteltiin Donaun koeajossa, jossa kiihtyvyydeksi mitattiin 0–80 km/h 20 sekuntia ja 0–100 km/h vajaat 30 sekuntia. Artikkelin kirjoittaja kiitti Donaun mutkaisille teille sopivaa etuvetoa, nopeaa ohjausta ja pikkuautoksi hyvää kiihtyvyyttä. Takaistuimen tilat ovat kuitenkin melko ahtaat.

Syksyllä 1956 Oy Suomen Autoteollisuus Ab kokosi tehtaallaan Karjaalla koemielessä kymmenen kappaleen erän pienehköä DKW/Donau Schnellaster -pakettiautoa. Auto oli esitelty Saksassa vuonna 1949 ja siinä oli sama moottori kuin henkilöautossakin. Nämä "Donau-Sisut" koottiin lehti-ilmoituksen mukaan "lisenssillä varaosista". Donau-pakettiautoja oli vuoden 1959 lopussa Suomen ajoneuvorekisterissä 178 kappaletta.

## Lähteet
* Tekniikan Maailma 8/1955 ja 2/1961
### Viitteet
Ruotsin ralli 2014

**Ruotsin ralli 2014** (viralliselta nimeltään **Rally Sweden 2014**) oli kauden 2014 toinen MM-ralli, joka ajettiin 5. helmikuuta – 8. helmikuuta. Kilpailun päätukikohtana toimi tavalliseen tapaan Karlstad. Rallin voittajaksi ajoi Volkswagenin Jari-Matti Latvala.

Vuoden 2014 kilpailu oli järjestyksessään historian 62. Ruotsin ralli.

## Erikoiskokeet

Rallissa ajettiin 24 erikoiskoetta, joiden yhteispituus oli 323,54 kilometriä. EK 21 jouduttiin perumaan.

### 1. päivä

### 2. päivä

### 3. päivä

## Lopputulokset
Kilpailuun osallistui yhteensä 39 autokuntaa, joista maaliin selvisi 30.

### Power Stage
Power Stage -erikoiskokeena toimi kisan päättänyt Värmullsåsen 2 (15,87 km).

## Lähteet

## Aiheesta muualla
The Zoo

**The Zoo** oli 1970-luvun alkupuolella toiminut helsinkiläinen rock-yhtye. Lauttasaarelaisyhtye oli Riki Sorsan ensimmäinen yhtye. Hän liittyi siihen vuonna 1969. The Zoo julkaisi kolme singleä sekä albumin *[[The Zoo Hits Back]]*, jotka olivat ensimmäisiä suomalaisen rockyhtyeen julkaisemia omakustanteita. Sorsan lisäksi The Zoon tunnetuin jäsen oli Olli Ojala, joka vuonna 1981 sanoitti Sorsan Eurovision laulukilpailun finaaliin selvinneen kappaleen "Reggae OK".

## Jäsenet
*Riki Sorsa
*Hate Lahtinen
*Olli Ojala
*Viktor Malin

## Diskografia
### Albumit
**[[The Zoo Hits Back]]* (1975)
### Singlejä
*"In The Radio" (1971)
*"My Heartbreaker" (1974)

## Lähteet
The Enigma of Life

__NOTOC__
**The Enigma of Life** on Sirenian viides studioalbumi, joka julkaistiin 21. tammikuuta 2011. Se on yhtyeen toinen espanjalaisen laulaja Ailynin kanssa.

Kappaleesta ”The End of It All” kuvattiin musiikkivideo.

## Kappaleet
#
#
#
#
#
#
#
#
#
#
#
#

### Bonuskappaleet
#
#

## Kokoonpano
* Ailyn – laulu
* Morten Veland – kitarat, laulu, murinalaulu, bassokitara, kosketinsoitin, musiikkiohjelmointi, rummut

### Vierailevat muusikot
* Stephanie Valentin – viulu
* Emilie Lesbros, Emmanuelle Zoldan, Damien Surian, Mathieu Landry, Sandrine Gouttebel – kuorolaulu

## Arvostelut
* About.com: 
* AllMusic: 

## Lähteet

## Aiheesta muualla
* 
* ''The Enigma of Life'' discogs.com-sivustolla
Olaus Bureus

**Olaus (Olof, Olavi) Bureus** eli **Bure** (2. syyskuuta 1578 Säbrå, Ångermanland, Ruotsi – 13. joulukuuta 1655 Turku) oli ruotsalainen lääkäri ja lakimies.

Bureus opiskeli lääketiedettä ulkomailla ja hän valmistui lääketieteen tohtoriksi Baselissa vuonna 1611. Ruotsiin palattuaan hän toimi Itä-Götanmaan herttuan Juhanan ja kuningas Kustaa II Aadolfin henkilääkärinä. Hän siirtyi kuitenkin lakitieteelliselle uralle ja toimi ensin 1621–1633 Tukholman pormestarina ja sitten 1633–1640 Turun hovioikeuden varapresidenttinä.

Bureus teki myös vuosina 1620–1621 pohjapiirrokset Tornion, Kokkolan ja Uudenkaarlepyyn kaupungeista sekä useista Ruotsin puolelle Pohjanlahden rannikolle perustetuista uusista kaupungeista. Kartanpiirtäjänä tunnettu Andreas Bureus oli Olaus Bureuksen veli.

## Lähteet
* Biografinen nimikirja : elämäkertoja Suomen entisiltä ja nykyajoilta. Edlund, Helsinki 1883, hakusana Bure, Olavi (Internet Archive)
* Svenskt Biografiskt Lexikon : Olof Bure
Marquette (automerkki)

**Marquette** oli vuosina 1929–1930 valmistettu yhdysvaltalainen automerkki. Merkin perusti General Motors Buickia halvemmaksi vaihtoehdoksi. Halvemman merkin perustamisen taustalla oli Buick-automerkin kalleuden ohella muiden autoyhtymän merkkien esimerkki: esimerkiksi General Motorsin Cadillac-divisioona oli perustanut LaSallen vuonna 1927, ja se asettui hinnaltaan Cadillacin ja muiden GM:n automerkkien väliin. Buick oli sitä GM:n mallistossa seuraavana olevaa Oldsmobilea selvästi kalliimpi automerkki. Marquette oli hinnaltaan tarkoitettu näiden kahden automerkin väliin.

Marquettessa oli kuusisylinterinen sivuventtiilimoottori ja se oli selvästi V8-moottorista Buickia kevyempi. Marquette ei ollut kaupallinen menestys: Marquetteja valmistettiin sen yhden vuoden elinkaaren aikana vain 35 007 yksilöä, joista 1404 valmistettiin amerikkalaisista koreista Yhdysvaltain ulkopuolella.

Yhdysvalloissa Marquettesta oli kuusi erilaista mallia: Model 37 neliovinen sedan, Model 30 kaksiovinen sedan, Model 36 kahden matkustajan coupe, Model 36S neljän matkustajan coupe, Model 34 neljän matkustajan avoauto (Sports Roadster) ja Model 35 eli viiden matkustajan Phaeton.

Marquette model 37 Sedan -mallissa oli kuusisylinterinen 3,5 litran rivimoottori, jonka suurin teho oli 50 kilowattia kierrosluvulla 2&nbsp;300 (67 hevosvoimaa). Tämä Marquette-malli maksoi 1&nbsp;060 dollaria.

Syyskuun 1929 pörssiromahdus heikensi autojen kysyntää, mikä vaikutti myös Marquetten myyntiin. Vuonna 1930 autojen kysyntä heikkeni laman myötä, ja Buick päätti jatkaa ilman Marquette-merkkiä.

## Lähteet
Züst

**Züst** oli italialainen automerkki, jota valmistettiin vuosina 1905–1917 Milanossa ja Bresciassa. Züstin autotehtaan perusti Milanoon Sveitsistä Italiaan muuttanut Roberto Züst vuonna 1905. Züstin automallit olivat kalliita, joissa oli iso nelisylinterinen moottori, iskutilavuudeltaan jopa 7432–11&nbsp;308 cm³.

Züstin autot osallistuivat erilaisiin autokilpailuihin, esimerkiksi vuonna 1908 New York-Pariisi-kilpailuun.

Vuonna 1906 Züst päätti tehdä pienempiä autoja, mutta Brixia-Züst-merkkisinä. Samalla tehdas muutti Milanosta Bresciaan. Brixia-Züst-autoja valmistettiin vuosina 1906-1912. Myös Brixia-Züst osallistui autokilpailuihin.

Milanolainen autojen valmistaja Officine Meccaniche osti Züst-yhtiön 1. lokakuuta 1917. Officine Meccaniche eli OM lopetti Züst-autojen valmistuksen, mutta jatkoi omien autojensa valmistusta.

## Lähteet

## Aiheesta muualla
Samuel Vriezen

**Samuel Vriezen** (s. 1973 Groningen) on alankomaalainen säveltäjä ja pianisti. Hän aloitti yksityiset pianonsoiton opintonsa 8-vuotiaana Haarlemissa. Hän opiskeli vuosina 1994–2000 sävellystä Haagin kuninkaallisessa konservatoriossa Louis Andriessenin, Clarence Albertson Barlowin, Martijn Paddingin ja Diderik Wagenaarin johdolla. Vriezen oli mukana järjestämässä Concerten Tot en Met -nykymusiikkitapahtumaa Amsterdamissa vuosina 1997–2004. Hän on toiminut myös mikrotonaaliselle musiikille omistetun Huygens–Fokker-säätiön johdossa.

Vriezenin sävellystuotanto koostuu enimmäkseen kamari-, vokaali- ja pianomusiikista. Pianistina hän on erikoistunut nykymusiikkiin; hänen ohjelmistoonsa kuuluu muun muassa Tom Johnsonin teoksia. Hän on lisäksi julkaissut runoja.

## Lähteet
Tampereen Kiertäjät

**Tampereen Kiertäjät** oli tamperelainen koripalloseura. Se pelasi yhteensä kolme kautta miesten pääsarjassa.

## Historia

Ensimmäisellä pääsarjakaudellaan 1957 Kiertäjät voitti 22 pelaamastaan ottelusta vain neljä ja putosi viimeiseksi jäätyään sarjasta. Kaudella 1961 Kiertäjät sijoittui pääsarjassa 11:nneksi 12 joukkueesta vain kahdella voitolla 22 ottelusta. Viimeisellä pääsarjakaudellaan 1963–1964 Kiertäjät jäi jälleen pääsarjassa viimeiseksi kahdella voitolla 22 ottelusta. Tunnetuin Kiertäjissä pelanneista pääsarjapelaajista lienee joukkueelle eniten SM-sarjapisteitä tehnyt maajoukkuepelaaja Pentti Palkoaho.

Patentti- ja rekisterihallitus ilmoitti poistavansa tammikuussa 2017 rekisteristään 40&nbsp;000 toimimatonta yhdistystä. Julkaistussa luettelossa oli mukana tamperelainen Koripallo- ja luisteluseura Kiertäjät r.y.

## Joukkue
### Luettelo pelaajista

Taulukossa on lueteltu Suomen Koripalloliiton tilastopalvelun mukaan Tampereen Kiertäjissä Suomen miesten pääsarjaa pelanneet ja pisteitä tehneet pelaajat.

### Päävalmentajat pääsarjassa

*  Reino Sarkola (1957)
*  Timo Juojärvi (1961)
*  Mikko Mustonen (1963–1964)

## Lähteet

## Aiheesta muualla
* Tampereen Kiertäjät  Suomen Koripalloliitto
Arnold (auto)

**Arnold** oli vuosina 1896–1898 valmistettu englantilainen automerkki.

Arnold-tehdas keksi vuonna 1896 sattumalta sähkökäynnistyksen valmistamalla 12 autoa, joista yhteen laitettiin polttomoottorin lisäksi sähkömoottori. Vauhtipyörään kytketyn sähkömoottorin tarkoitus oli auttaa bensiinimoottoria ylämäissä ja moottorin rikkouduttua liikuttaa autoa yksinäänkin, mutta akku oli liian heikko auton liikuttamiseen. Sen sijaan sähkömoottori jaksoi pyörittää bensiinimoottorin käyntiin. Tässä yksilössä on maailman ensimmäinen bensiinikäyttöisen auton sähkökäynnistys.

## Lähteet
Djahanka

**Djahanka** on Guineassa puhuttu mandelainen kieli. Se on läheistä sukua mandinkan kielelle ja eri murteiden jako näiden kielten välillä ei ole yksikäsitteistä. *[[Ethnologue]]* laskee Senegalissa ja Guinea-Bissaussa puhutun djahankan yhdeksi mandinkan alle luokiteltavan länsimaninkakaknin kielen murteeksi, kun taas Guinean djahanka on oma erillinen kielensä. Guinean djahankaa puhuu äidinkielenään 29&nbsp;500 ihmistä.

## Lähteet
Mogofin

**Mogofin** eli **mikifore** on Guineassa puhuttu mandelainen kieli. Sitä puhuu äidinkielenään 20&nbsp;000 ihmistä. Mogofinin ja sen läheisimmän sukukielen kakaben puhujat ymmärtävät toisiaan, mutta kielien puhujat asuvat maantieteellisesti erillään. Muita mogofinin sukukieliä ovat mandinka, lele ja kuranko.

## Lähteet
Edelleen Alice

**Edelleen Alice** () on vuonna 2014 ensi-iltansa saanut Wash Westmorelandin ja Richard Glatzerin ohjaama ja käsikirjoittama draamaelokuva. Se perustuu Lisa Genovan samannimiseen menestysromaaniin vuodelta 2007. Julianne Moore näyttelee kielitieteen professoria, jolla todetaan Alzheimerin tauti hänen täytettyään 50 vuotta. Hänen miestään Johnia esittää Alec Baldwin. Heidän lapsiaan Lydiaa, Annaa ja Tomia näyttelevät Kristen Stewart, Kate Bosworth ja Hunter Parrish. 

Elokuva sai ensi-iltansa Toronton elokuvajuhlilla 8. syyskuuta 2014.

## Näyttelijät

## Vastaanotto
### Palkinnot ja ehdokkuudet

## Lähteet

## Aiheesta muualla
* 
* ''Edelleen Alice'' Rotten Tomatoesissa
Saafi-saafi

**Saafi-saafi** on Senegalissa puhuttu nigeriläis-kongolainen kieli. Se kuuluu cangin-kielten alaryhmään yhdessä leharin, palorin, noonin ja ndutin kanssa. Saafi-saafi on ryhmänsä puhutuin kieli; sillä on 200&nbsp;000 äidinkielistä puhujaa ja puhujien määrä on kasvussa. Saafi-saafin puhujat, samoin kuin muiden cangin-kielten ja sererin puhujat, kutsuvat itseään serereiksi.

Saafi-saafia voidaan kirjoittaa arabialaisilla tai latinalaisilla kirjaimilla. Äidinkielenään saafi-saafia puhuvista kuitenkin vain noin prosentti on lukutaitoisia.

Saafi-saafista tehtiin yksi Senegalin kansalliskielistä lokakuussa 2005.

## Lähteet
Mwani

**Mwani** on Mosambikissa puhuttu bantukieli, jota puhuu äidinkielenä 100&nbsp;000 ihmistä ja toisena kielenä noin 20&nbsp;000. Se on swahilin läheinen sukukieli. Mwania voidaan kirjoittaa arabialaisilla tai latinalaisilla kirjaimilla.

## Lähteet
Dhatki

**Dhatki** on indoarjalainen kieli, jota puhutaan Pakistanissa Sindhin provinssin itäosassa ja Intiassa Rajasthanin osavaltion länsiosassa. Se on läheistä sukua marwarille ja radžastanille. Vuonna 2000 dhatkilla oli 132&nbsp;000 äidinkielistä puhujaa Pakistanissa ja 16&nbsp;400 Intiassa.

## Lähteet
Bhadrawahi

**Bhadrawahi** on Intiassa Jammu ja Kashmirin osavaltiossa Bhadarwahin kaupungin ympäristössä puhuttu paharikieli. Sen läheisiin sukukieliin kuuluvat muun muassa gaddi ja chambeali. Bhadrawahia puhui vuonna 2002 äidinkielenään 53&nbsp;000 ihmistä. Kieltä käytetään aktiivisesti, vaikka sen puhujat elävätkin erittäin monikielisellä alueella. Bhadrawahin puhujat käyttävät ulkopuolisten kanssa hindiä, kašmiria tai urdua. Monikielisestä ympäristöstä johtuen monet puhujista ovat kaksikielisiä.

## Lähteet
Luettelo 2010-luvun miehitetyistä avaruuslennoista

Tämä on **luettelo [[2010-luku|2010-luvun]] [[miehitetty avaruuslento|miehitetyistä avaruuslennoista]]**.
Kaksi päivää, yksi yö

**Kaksi päivää, yksi yö** () on vuonna 2014 ensi-iltansa saanut Dardennen veljesten ohjaama draamaelokuva. Elokuva kertoo Sandrasta, joka miehensä kanssa yrittää vakuuttaa työkaverinsa uhraamaan bonuksensa, jotta saisi pitää työpaikkansa. Sandraa näyttelee Marion Cotillard.

Elokuva sai ensi-iltansa Cannesin elokuvajuhlilla 2014.

Cotillard sai roolisuorituksestaan parhaan naispääosan Oscar-ehdokkuuden.

## Lähteet

## Aiheesta muualla
*
Luca Antignani

**Luca Antignani** (s. 8. huhtikuuta 1976 Alatri) on italialainen säveltäjä. Hänen tuotantonsa koostuu pääasiassa orkesteri- ja kamarimusiikkiteoksista, joita on esitetty Italian lisäksi myös Kanadassa, Ranskassa ja Romaniassa. Antignani valmistui Civica scuola di musicasta (Milano) ja Accademia Nazionale di Santa Ceciliasta (Rooma). Hänen sävellysopettajiaan olivat Alessandro Solbiati ja Azio Corghi. Hän suoritti myös orkesterinjohdon, elektronisen musiikin ja pianonsoiton opintoja. Vuosina 2001–02 Antignani osallistui IRCAMin *Cursus Annuel de Composition et Informatique Musicaleen* Pariisissa.

Antignani on saanut lukuisia palkintoja, ja hänelle ovat esittäneet sävellystilauksia Accademia Nazionale di Santa Cecilia, Le Nouvel Ensemble Moderne, Orchestre des Jeunes de la Méditerranée ja Radio France. Hänen kustantajansa on Edizioni Suvini Zerboni.

## Lähteet

## Aiheesta muualla
* Viralliset sivut
Oleksandr Štšetynskyi

**Oleksandr Štšetynskyi** (, ; s. 22. kesäkuuta 1960 Harkova) on ukrainalainen säveltäjä. Hän valmistui Valentin Borisovin sävellysluokalta Harkovan taideinstituutista vuonna 1983. Hän osallistui vuosina 1990 ja 1991 nuorten säveltäjien kesäkursseille Kazimierz Dolnyssä Puolassa, ja vuonna 1992 hän sai mestarikursseilla opetusta Edison Denisovilta ja Poul Rudersilta Lerchenborgissa, Tanskassa.

Štšetynskyi työskentelee vapaana säveltäjänä Harkovassa. Hän on opettanut Harkovan taideinstituutissa ja pitänyt luentoja myös Kiovan konservatoriossa. Hän on ollut mukana järjestämässä useita nykymusiikkifestivaaleja Ukrainassa ja Venäjällä.

Štšetynskyin teoksia on esitetty useimmissa Euroopan maissa ja Pohjois-Amerikassa. Esittäjien joukossa ovat olleet Moskovan Helikon-ooppera, BBC National Orchestra of Wales, Varsovan filharmonikot, Maîtrise de Radio France -lapsikuoro, Arditti-jousikvartetti, Ensemble Klangforum ja sellisti Aleksandr Rudin. Štšetynskyi on saanut säveltäjäpalkintoja Itävallassa, Ranskassa, Luxemburgissa, Puolassa ja Sveitsissä. Vuonna 2000 hänelle myönnettiin Venäjän Kultainen naamio -teatteripalkinto kamarioopperasta *Annunciation*. Štšetynskyin tuotantoon kuuluu soolosoitin-, kamari-, orkesteri- ja kuoromusiikkia sekä oopperoita.

## Lähteet
Utu (albumi)

**Utu** on suomalaisen kansanmusiikkiyhtyeen Värttinän vuonna 2012 ilmestynyt yhdestoista studioalbumi, joka on yhtyeen ensimmäinen uutta materiaalia sisältävä levy kuuteen vuoteen. Sen on tuottanut Värttinään kolme vuotta aikaisemmin liittynyt multi-instrumentalisti Matti Kallio, joka on myös vastannut suurimmasta osasta sävellyksiä. Yhtyeen alkuperäisjäsenistä levyllä on mukana ainoastaan laulaja Mari Kaasinen. Vierailijoina levyllä ovat muun muassa saamelainen artisti Wimme Saari sekä Piirpauke-yhtyeen johtohahmona tunnettu Sakari Kukko. 

Helsingissä äänitetty albumi on masteroitu New Yorkissa, jossa ääniteknikkona toimi lukuisten tunnettujen artistien kanssa työskennellyt Alan Silverman. Suomen virallisella listalla Utu nousi ilmestymisviikollaan sijalle 12 ja myöhemmin toukokuussa World Music Charts Europe -radiosoittolistan kärkeen toisena suomalaisalbumina Piirpaukkeen *[[Koli (albumi)|Kolin]]* jälkeen.   

## Kappaleet
#
#
#
#
#
#
#
#
#
#

### Haltija-sarja
#
#
#
#
#

## Kokoonpano

### Yhtye
* Susan Aho – laulu
* Mari Kaasinen – laulu
* Johanna Virtanen – laulu
* Hannu Rantanen – kontrabasso
* Matti Kallio – haitari, kosketinsoittimet, tinapilli, bansuri, kantele, psalttari, lyömäsoittimet

### Vierailevat muusikot
* Matti Laitinen – kitara, busuki, mandoliini, mandosello
* Kukka Lehto – viulu
* Jaska Lukkarinen – rummut, lyömäsoittimet
* Sakari Kukko – saksofoni
* Wimme Saari – joiku

## Arvostelut
* Helsingin Sanomat: *positiivinen*
* Hifimaailma: *positiivinen*
* Nuorgam: 81/100
* Satakunnan Kansa: *positiivinen*

## Lähteet

## Aiheesta muualla
* ''Utu'' discogs.com -sivustolla
Trash (vuoden 2014 elokuva)

**Trash** on Stephen Daldryn ja Christian Duurvoortin ohjaama draamaelokuva vuodelta 2014. Se perustuu Andy Mulliganin romaaniin vuodelta 2010, jonka pohjalta käsikirjoituksen on laatinut Richard Curtis. Elokuvan pääosissa ovat Rooney Mara, Martin Sheen, Wagner Moura ja Selton Mello.

*Trash* kertoo köyhistä, kaatopaikalla työskentelevistä varhaisteinipojista Brasilian suurkaupungissa. He löytävät rahakukkaron ja ajautuvat törmäyskurssille korruptoituneiden viranomaisten kanssa, ainoana turvanaan slummiin asettuneet englanninkieliset lähetystyöntekijät.

Elokuvan Suomen ensi-ilta oli 28. marraskuuta 2014.

## Näyttelijät

## Vastaanotto
*Tv-maailma*-lehdessä vuonna 2024 Pekka Eronen kirjoitti *[[Billy Elliot]]in* ohjaajan käsittelevän jälleen hienosti lapsinäyttelijöitä, mutta sortuvan lopussa elämäniloisen tarinan pilaamiseen puistattavalla väkivallalla. Hän antoi elokuvalle kolme tähteä viidestä. Film-O-Holic.com-elokuvasivustolla Juha Rosenqvist näki elokuvan yrittävän yhdistää *[[Slummien miljonääri]]n* (2008) ja *[[Jumalan kaupunki|Jumalan kaupungin]]* (2002) parhaita puolia, mutta onnistuvan siinä kovin epätasaisesti. Hänestä elokuvalle annettua 12 vuoden ikärajaa voi pitää epäonnistuneena, sillä mikään varhaisnuorten elokuva tämä ei ole silmittömän poliisiväkivallan kuvauksineen. Hän moittii vaikeaselkoista ja hitaasti takaumien ja päähahmojen haastattelujen kautta avautuvaa tarinarakennetta: ”*Trash* on puoleenväliin asti kerronnallisesti sekava ja kun palaset alkavat vihdoin loksahdella paikoilleen, ei hahmottuva kokonaisuus ole enää kiinnostava.” Hän antaa *Trashille* kaksi tähteä, mikä vastaa sanallista arviota ”tavallinen, keskinkertainen”.

## Lähteet

## Aiheesta muualla
*
Ilmatar (albumi)

**Ilmatar** on suomalaisen kansanmusiikkiyhtyeen Värttinän vuonna 2000 ilmestynyt kahdeksas studioalbumi. Saksalaisen BMG-levy-yhtiön julkaiseman albumin tuotti ranskalainen muusikko ja säveltäjä Hughes de Courson. Vierailijana levyllä esiintyy muun muassa Ismo Alanko, joka esittää manauksen kappaleessa *Äijö*. Ilmatarta on pidetty tunnelmaltaan vakavamielisempänä kuin Värttinän aikaisempia albumeita. Se on myös saanut paljon vaikutteita kalevalaisesta runolauluperinteestä ja lisäksi Ilmattarella on hyödynnetty itkuvirsiä. Kappaleessa *Meri* on pätkä vuonna 1959 nauhoitettua unkarilaista itkuvirttä. Uusina jäseninä levyllä ovat mukana laulaja Riikka Väyrynen ja haitaristi Markku Lepistö. 

Vuonna 2011 ranskalaiset hop-hop-ryhmät Sniper ja Sexion d'Assaut samplasivat Ilmattaren kappaletta *Käppee* omaan *Blood Diamonz* -nimiseen kappaleeseensa.   

## Kappaleet
#
#
#
#
#
#
#
#
#
#
#
#

## Muusikot
### Värttinä
*Susan Aho – laulu
*Mari Kaasinen – laulu
*Kirsi Kähkönen – laulu
*Riikka Väyrynen – laulu
*Janne Lappalainen – busuki, saksofoni, kaval
*Markku Lepistö – harmonikka, jouhikko
*Pekka Lehti – basso
*Kari Reiman – viulu
*Marko Timonen – rummut, lyömäsoittimet
*Antto Varilo – kitara, cümbüş, kantele

### Vierailevat muusikot
*Hughes de Courson – kantele, pianolanka
*Gilles Chabenat – kampiliira
*Ismo Alanko – lausunta
*Nagy Lucina – itkuvirsi

## Lähteet

## Aiheesta muualla
* ''Ilmatar'' discogs.com -sivustolla